**PĀRSKATS PAR AUDU CENTRU DARBU 2021. GADĀ**

Ministru kabineta 2013. gada 22. oktobra noteikumu Nr. 1176 „Cilvēka audu un šūnu izmantošanas kārtība” (turpmāk Noteikumi Nr. 1176) 6.punkts paredz, ka audu centru un ieguves organizāciju atbilstību šajos noteikumos minētajām prasībām uzrauga Zāļu valsts aģentūra (turpmāk – Aģentūra).

Saskaņā ar Noteikumu Nr.1176 prasībām audu centri sagatavo gada pārskatu par iepriekšējā gada darbību un iesniedz to Aģentūrā. Gada pārskatā veic audu centra darbības uzskaiti, tai skaitā norādot iegūto, testēto, konservēto, apstrādāto, uzglabāto un izplatīto vai citādi izmantoto audu vai šūnu veidu un daudzumu, kā arī to audu un šūnu izcelsmi un galamērķi, ko paredzēts izmantot cilvēkiem. Aģentūra ir apkopojusi audu centru iesniegtos datus par izmantotajiem nereproduktīvajiem un reproduktīvajiem audiem.

**NEREPRODUKTĪVO AUDU UN ŠŪNU IZMANTOŠANA**

2021.gadā Aģentūra turpināja veikt audu centru darbības atbilstības uzraudzību saskaņā ar Noteikumu Nr. 1176 prasībām.

Pārskata periodā audu centru skaits nav mainījies, 2021.gada beigās nereproduktīvo audu un šūnu izmantošanas darbības bija tiesīgi veikt 10 audu centri.

**Nereproduktīvo audu izmantošanas darbības 2021. gadā salīdzinājumā ar 2020. gadu**

**Acu audu izmantošana 2021. gadā**

**Nabassaites asiņu un audu izmantošana 2021. gadā**

 2021.gadā kaulaudu un skrimšļaudu izmantošanas darbības nav veiktas, jo nevienam audu centram nav Audu un šūnu izmantošanas atļaujas kaulaudu un skrimšļaudu transplantātu uzglabāšanai un izlaidei pielietošanai. 2021.gadā nav veikta arī citu veidu audu un šūnu ieguve vairākos audu centros, jo nav bijis pieejams audu un šūnu veidam atbilstošs klīniskā pētījuma sponsors vai zāļu un/vai aktīvo vielu ražotājs, kam nodot iegūtos audus un šūnas. Pārskata periodā ir iegūts un nodots izmantošanai ārstniecības iestādē 1 kaula smadzeņu paraugs.

**REPRODUKTĪVO AUDU UN ŠŪNU IZMANTOŠANA**

2021.gadā medicīniski asistētās reprodukcijas pakalpojumus nodrošināja 6 audu centri, vienam no tiem ir atļauja arī olnīcu un sēklinieku audu izmantošanas darbībām. 2021.gadā ārstniecības iestādēs medicīniski asistētās reprodukcijas procedūru skaits kopumā ir palielinājies, salīdzinot ar 2020.gadu, kad tas būtiski samazinājās ar Covid-19 pandēmiju saistīto ierobežojumu dēļ.

**Dzimumšūnu un embriju izmantošanas darbības 2021. gadā salīdzinājumā ar 2020. gadu**

**Reproduktīvo audu izmantošanas darbības 2021. gadā salīdzinājumā ar 2020. gadu**

**Reproduktīvo audu izmantošanas darbības pa audu veidiem 2021.gadā**

Kopš 2016. gada ir uzglabāšanā kriokonservēts olnīcu audu paraugs vienai pacientei, citas olnīcu audu izmantošanas darbības nav bijušas, un audu centrs tās 2021.gadā ir pārtraucis, saņemot jaunu atbilstoši papildinātu atļauju saistībā ar darbības izmaiņām.